เนื่องจากร้านข้าวมันไก่ปิด ผมเลยใช้แอพวงในหาร้านน่าสนใจใกล้ๆ ก็มาพบร้านนี้ ร้านนี้ติดถนนใหญ่ แต่ตัวร้านเข้าไปจากถนนนิดหน่อย มีที่จอดหน้าร้าน

 แถมมีบริการคลุมผ้ากันแดด (ผมไม่ให้ค่าทิปคลุมผ่านะ งก 555)

ที่ต้องลองคือก๊วยเตี๊ยวเป็ดตุ๋น (ยัง งง ว่าเป็ดตุ๋นกับเป็ดพะโล้ต่างกันอย่างไร)

เนื่องจากอ่านรีวิวพบว่าให้ระวังเผ็ด ผมเลยชิมไปคำก่อนปรุงพบว่า น้ำซุปไม่ธรรมดา มีไอสังหารเอ๊ยมีความเผ็ดที่ดุดันรออยู่ ผมเลยปรุงแค่ น้ำตาล น้ำส้มสายชู และ น้ำปลานิดหน่อบ

คำแรกรู้สึกเลยว่า เฮ้ยเจอของแปลกแล้ว ปรกติ ก๊วยเตี๊ยวเป็ดมักเป็นน้ำพะโล้กลมกล่อม แต่อันนี้ ออกไปทางดุเด็ดเผ็ดร้อน อร่อยแปลกๆ 

พอหมดอยากลองต่อไปคือข้าวขาหมูทอด พอได้ลอง อันนี้บอกไม่ถูกนะ มันเหมือนกับกิน ข้าวหมูกรอบใส่น้ำพะโล้
ประมาณนั้น

ผมว่า เป็ด อร่อยกว่านะ

